Džamija Hasan-paše Predojevića
<s>Džamija Hasan-paše Predojevića nalazi se u Polju, Grabovica, opština Bileća, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 16. do 22 maja 2006. godine, donijela je odluku da se džamija proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća komisije), Dubravko Lovrenović, Ljiljana Ševo i Tina Wik</s>

<s>Lokacija 
Džamija se nalazi u jugoistočnom - ravnom dijelu grada – u Polju.</s><s>Podignuta je na lokalitetu Plitine, kod sela Grabovice.</s>

<s>Historija 
Osnivač ove džamije (a možda i one u gradu) je Hasan-paša Predojević, koji je rodom iz bilećkih Rudina.</s><s>On je kao adžami-oglan odveden u Istambul, gdje je na carsckom dvoru odgojen, primio islam, dobio ime Hasan, i postao starješina svih sokolara na dvoru.</s><s>Na dužnost beglerbega u Bosni postavljen je 1591. god.</s><s>Poznat je po osvajanju Bihaća 1592, a poginuo je 1593. god u pokušaju da zauzme Sisak.</s>

<s>Opis 
Džamija u Bileći pripada tipu jednoprostornih džamija sa četvorovodnim krovom i kamenim četverokutnim minaretom.</s><s>Krovna ravan sa sjeverozapadne strane bila je produžena i na taj način prekrivala sofe.</s><s>Ostaci krova – ležišta kamenih ploča, vidljivi su na tijelu minareta sa jugozapadne strane.</s><s>Vanjske dimenzije iznose 11,76 x 8,37 m. C</s>

<s>Pretpostavlja se da je na području istočne Hercegovine bilo 14 džamija slične arhitekture.</s><s>Ovakva arhitektura sa dominantnom pravougaonom munarom, je spoj hrišćanske i islamske arhitekture jer su ih gradili majstori sa Jadrana odnosno iz Dubrovačke Republike te su koristili crkvene tornjeve kao primjer za gradnju munara.</s><s>O izgledu munare ove džamije danas se govori iz ugla jedinstvenog arhitektonskog oblikovanja u osmanskoj arhitekturi.</s><s>Isti graditeljski pristup može da se vidi i na džamiji Muje Kotezlije u selu Kotezi u Popovom Polju, s tim što je munara valjkastog oblika.</s>

<s>Munara džamije ima približno kvadratinu osnovu, dimenzija 1,83 x 2,00 m i zidana je od grubo tesanog kamena sa krečnjačkim malterom kao vezivnim sredstvom.</s><s>Ulaz u munaru nalazi se na visini od oko 2,50 m, u zapadnom uglu i ostvaren je kamenim stepeništem, širine oko 80 cm.</s><s>Visina zidanog dijela munare, mjereno sa vanjske strane, iznosi 7,12 m., i završen je plitko profiliranim kamenim vijencem.</s><s>Pri samom vrhu izvedena su četiri polukružno završena prozorska otvora, dimenzija 30 x 80 cm.</s><s>Vrh je u formi četverostrešnog plitkog  krova, sa kamenim pokrivačem od ploče.</s>

<s>Dijelovi minbera se još uvijek nalaze u objektu i moguća je njegova rekonstrukcija, dok je kameni vijenac minareta na nekoliko mjesta oštećen;
Ostaci objekta ugroženi su samoniklim niskim i visokim raslinjem, ali su i dalje u dobrom građevnom stanju, iako je džamija već 65 godina napuštena.</s>

<s>Literatura  
Mehmed Mujezinović - Islamska epigrafika Bosne i Hercegovine, Knjiga III, Sarajevo Publishing, 1998</s>

<s>Reference</s>

<s>Vanjski linkovi 
 Džamija Predojevića - Kulturni centar Trebinje
 Istorija - GAZI HASAN-PAŠA PREDOJEVIĆ - Preporod Bijeljina
Nacionalni spomenici u Bileći
Džamije u Bileći</s>

